b"\n_START_ARTICLE_\nFaian\xc3\xa7a de Delft\n_START_PARAGRAPH_\nLa faian\xc3\xa7a de Delft (Delfts blauw) \xc3\xa9s un tipus de faian\xc3\xa7a (cer\xc3\xa0mica) amb decoracions blaves, que s'ha fet tradicionalment a Delft (Pa\xc3\xafsos Baixos). Va apar\xc3\xa8ixer a finals del segle XVI com a alternativa barata a la porcellana xinesa blava i blanca. R\xc3\xa0pidament va esdevenir molt popular i va assolir el seu punt \xc3\xa0lgid entre el 1650 i el 1750, quan Delft comptava amb un centenar de tallers de cer\xc3\xa0mica. Als voltants del 1800, la ind\xc3\xbastria va sofrir molt a causa de la compet\xc3\xa8ncia per part de cer\xc3\xa0mica m\xc3\xa9s barata de Staffordshire (Anglaterra). Actualment nom\xc3\xa9s queda un taller que fabriqui faian\xc3\xa7a de Delft. Existeixen altres tipus de cer\xc3\xa0mica de Delft, com ara la faian\xc3\xa7a camperola de Delft (Boerendelfts), que \xc3\xa9s multicolor, i el blanc de Delft (Delfts wit)."